Aalborg Stiftstidende, 1830-11-20
Sagen imellem Kammerherre Grevenkop Castenskjold og Forpagter Maribo er nylig i Nyeste Morgenpostbleven oplyst paa følgende Maade af en Mand, der var tilstede i Høiesteret, da Sagen blev procederet: Forpagter Maribo havde i Aaret 1826 tiltraadt Forpagtningen af Kammerherre Castenskjolds tvende Gaarde, Horby og Hagested, under Løvte af at faae Alt leveret ved Tiltrædelsen i god og forsvarlig Stand; men i dets Sted fik han Størstedelen af det Forpagtede overleveret i modsat Tilstand. Bygningerne tildeels brystfældige og ubrugelige, og paa Hagestedgaard et Hollænderie, der, efter Synsmændenes afhjemlede Forretning, ikkun kunde give halv Jndtægt mod andre almindelige Hollænderier. - Da Forpagter Mariboe, uagtet al anvendt Umag og Reqvisition, ei kunde formaae Kammerherre Castenskjold til at afhielpe Manglerne, eller til at indlade sig i nogen mindelig Forening desangaaende, blev han nødsaget til at lade en Deel istandsætte for Eierens Regning; og da nu Kammerherre Castenskjold frygtede for, at Forpagter Mariboe vilde bringe det Udlæg og Tab, han havde havt i ning mod de Fordringer, som Kammerherre Castenskjold, opstillede i 1827, og hvorefter Forpagter Maribo da vilde have blevet Creditor, saa leiede Kammerherre Castenskjold ved en formelig Leiecontract, der blev oplæst i Høiesteret, paa et Aar for 300 Specier, en Vexel paa Hr. Mariboels for endeel Aar siden til Skifterretten opgivne Boe, forfalden den 29de October 1817, stor Bmk. 874612, og faldt saaledes ind paa Hr. Mariboe, ei allene med denne Fordring, men endog med et Tillæg af Renter, beregnet til 1 pCt. maanedlig, Bmk. 9795-10, og lod for den Sum Bancomark 18542-12 effectuere Arrest ei allene i de Ting, Hr. Mariboe var i Besiddelse af, men endog i Gaardens Productioner, samt i de af Forpagtnings Contracten, oprettet imellem Kammerherre Castenskjold, og Forpagter Mariboe, flydende Rettigheder og Emolumenter. Det blev under Arrestens Forfølgelse oplyst, at denne Vexel var proforma, og som saadan blev den confiskeret og Arresten hævet ved Underrettens Dom. Jmidlertid havde afdøde Grosserer Joseph Nathan David, der havde leiet Vexlen til Kammerherre Castenskjold, i den meddeelte Transport indestaaet for Fordringens Rigtighed, og deraf tog Kammerherre Castenskjold Anledning til at affordre Grosserer Nathan David den hele Vexels Paalydende, under Trusel af Proces. For at undgaae denne, indgik Grosserer Nathan David Forlig med Kammerherre Castenskjold, hvori han forbandt sig til, naar Kammerherre Castenskjold vilde frafalde al Tiltale imod ham i Anledning af denne Vexel, ei allene at ville tilbagebetale de 300 Specier, Leien; men endogsaa betale Kammerherre Castenskjold 300 Rbd. Sølv, i Tilfælde af at Vexlen ved Høiesterets Dom blev confiskeret. Forliget blev oplæst i Høiesteret, tilligemed Hr. Kammerherre Castenskjolds egenhændige Qvittering for de tilbageerholdte 300 Sp. Jkke desto mindre fortsatte Kammerherre Castenskjold sit Søgsmaal imod Mariboe for Capital og Renter, idet han appellerede til Overretten. Denne Rets Dom lød paa, at Mariboe skulde indfrie Vexlens Beløb, men blot med Renter 4 pCt. p. A. fra Søgsmaalets Datum, og blev Arresten kjendt for gyldig. Det maa bemærkes, at i denne Doms Præmitser antoges: "at tredie Mand i al Fald kun var berettiget til at gjøre Arrest i det overskydende Beløb af hvad Mariboe i sin Tid maatte være eller blive skyldig efter Forpagtnings Contracten." Ved Høiesterets Dom blev Hof= og Statsrettens Dom stadfæstet. J det Arresterede var imidlertid strax efter Arresten gjort Execution af 3die Mand, saa at Arrestens Confirmation i saa Henseende Jntet releverer.